تورکيه جمهور رئیسی رجب طیب اېردوغا‌ن رسمي سفر چوکاتیده هندستان گه تشریف بیوردی
تورکيه جمهور رئیسینی آلیب کیلگن خصوصي اوچاق محلي وقت بیلن ساعت 16:55 ده هندستان پایتختیگه باریب قوندی.
تشریف دوامیده‌ تورکيه جمهور رئیسی گه تورموش اورتاغی امینه اېردوغا‌ن، تورکيه حربي باش قومندانی جنرال خولوسی آقر، تورکيه تشقی ایشلر وزیری مولود چاووش اوغلی، اقتصاد وزیری نهاد زیبکچی، انرژی و طبيعي منبعلر وزیری برات آل بیراق، مدنیت و توریزم وزیری نبی آوجی همده‌ ترانسپورت، دینگیزچیلیک و خبرلشوو وزیری احمد ارسلان همراهلیک قیلماقده.
تورکيه جمهور رئیسی رجب طیب اېردوغا‌ن تشریفی چاغیده، تورکيه-هندیستان تجارت ییغینی گه قتنه‌شدی.
ییغینده سوزگه چیققن اېردوغان: «هندیستان بیلن بولگن مناسبتلریمیزنی رواجلنتیریش اوچون ضرور تشبثلرنی یولگه قوییشگه قطعيمیز»،-دېدی.
اېردوغا‌ن بوگون هندستان باش وزیری نا‌رېندره مادی بیلن اوچره‌شه‌دی.
سونگره‌، هیئتلر ارا مذاکره‌لر بولیب اوته‌دی و بیر قطار شرطنامه‌لر امضالنه‌دی.
تورکيه جمهور رئیسی رجب طیب اېردوغانگه جمع‌یه مِلی اسلام عالی بیلیم یورتیده فخري دوکتورلیک عنوانی بیریله ‌دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
